ร้านนี้อยู่บนถนนทางไปน้ำตกชันตาเถร สนามกอล์ฟ Pleasant Valley หายากครับ ถ้าไม่สังเกตุ จุดสังเกตุคือสนามไดร์ฟกอล์ฟ ร้านอยู่ตรงข้าสนามไดร์ฟ 
มีทั้งห้องแอร์ และไม่แอร์ บรรยากาศเงียบๆ ส่วนใหญ่จะเป็นนักกอล์ฟ ที่ออกรอบเสร็จมานั่งเสวนาและเคลียบัญชีกัน หากท่านซื้อ Voucher ของสนาม Pleasant Valley ถ้าจำไม่ผิดเค้ามีแถมอาหาร 1 มื้อที่ร้านนี้ครับ

จานแนะนำ ซี่โครงหมูอบ ใช้ซี่โครงอ่อนชิ้นใหญ่ อบจนเนื้อร่อน ทานง่ายรสเนียนลิ้น
น้ำพริกกะปิรสจัดจ้านครับ เสริฟมาพร้อมกับผักสดเต็มจาน รสจัดจนิงๆครับจานนี้  ใครที่ชอบน้ำพริก แนะนำว่าต้องลอง

บริการดีครับ น้องๆน่าจะเป็นเด็กในละแวกร้าน ดูแลเอาใจใส่ดี ที่สำคัญวันไหนลูกค้าเยอะ อาจจะไม่ได้ทาน เมนูเด็ดครับ เพราะหมดก่อน อีกอย่างคือ ร้านนี้ปิดเร็วครับ อย่าหวังว่าจะยื้อ 
สองทุ่มครึ่งปิดครัว สามทุ่มปิดร้าน ยังไงก็ได้ใจผมไปหมดเลย ทั้งรสชาต ราคา และบริการ เอาไป 4 ดวงเลยครับ